paragraph_text: Službeni jezik JRT-a bio je hrvatski kad ga je emitirala TV Zagreb, srpski kad su ga emitirale RTV Beograd, RTV Novi Sad, RTV Titograd, RTV Sarajevo i RTV Priština na srpskom. U Makedoniji makedonski jezik, u Sloveniji slovenski jezik, te djelomično na Kosovu albanski jezik. Jugoslavenska radiotelevizija bila je članica EBU-a, Europske radiodifuzne unije, a zajedno s ostalim članicama ovog velikog sustava nacionalnih javnih RTV kuća sudjelovala je redovno na velikim radijskim i televizijskim spektaklima kao što su bili: glazbeni festivali Pjesma Eurovizije, San Remo ili dječji festival Zlatni cekin, odnosno velike športske manifestacije kao Olimpijske igre, Mediteranske igre, Univerzijada ili zabavno-revijalni programi kao Igre bez granica.